《雍雍者鸿十六章 其六》
明代·黎景义

人亦有言，藐尔诸孤。惟母其腹之，侯我慈闱。匪惟腹之，乃训勖之。

诗书世德，颂之读之。先休煌煌，遐不续之。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。